*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Ιουνίου 1981

περί χορηγήσεως αδείας στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών να εξαιρέσουν από την κοινοτική μεταχείριση τις πλεκτές πυζάμες και νυχτικά, καταγωγής Ταϊβάν

(Τα κείμενα στη γαλλική και ολλανδική γλώσσα είναι τα μόνα αυθεντικά)

(81/631/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας που τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών και τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,

Εκτιμώντας:

ότι, στις 19 Ιουνίου 1981, οι κυβερνήσεις των κρατών της Μπενελούξ υπέβαλαν αίτηση, δυνάμει του άρθρου 115 εδάφιο πρώτο της συνθήκης, στην Επιτροπή των Ευρωπαϊκών Κοινοτήτων, προκειμένου να τους χορηγηθεί άδεια να εξαιρέσουν από την κοινοτική μεταχείριση τις πλεκτές πυζάμες και νυχτικά της διακρίσεως 60.04 Β IV του Κοινού Δασμολογίου (κατηγορία 25), καταγωγής Ταϊβάν, τα οποία τίθενται σε ελεύθερη κυκλοφορία στα άλλα Κράτη μέλη·

ότι η εισαγωγή στην Κοινότητα των εν λόγω προϊόντων, καταγωγής Ταϊβάν, υπόκειται, βάσει του κανονισμού (ΕΟΚ) αριθ. 3020/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2604/78 (3), σε κοινοτική ποσοτική ποσόστωση·

ότι, λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, η κοινοτική αυτή ποσόστωση έχει κατανεμηθεί μεταξύ των Κρατών μελών με τρόπο ώστε να ληφθούν υπόψη αυτά τα στοιχεία ·

ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής είναι δυνατόν να επιτευχθεί μόνο σταδιακά·

ότι οι διαφορές που υπάρχουν στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο και ότι οι χώρες της Μπενελούξ έχουν αποδεχθεί, από την 1η Ιανουαρίου 1981, τη θέση σε ελεύθερη κυκλοφορία των εν λόγω προϊόντων, καταγωγής της εν λόγω τρίτης χώρας, για ποσό που αντιπροσωπεύει περίπου το 24% της ποσοστώσεως·

ότι, όσον αφορά την κατάσταση στο σχετικό κλάδο της βιομηχανίας , σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού καταγωγής τρίτων χωρών ανήλθαν σε 5 339 000 τεμάχια κατά το 1978, σε 6 911 000 τεμάχια κατά το 1979 και σε 5 936 000 τεμάχια κατά το 1980· ότι το ποσοστό της αγοράς των εισαγομένων αυτών προϊόντων αυξήθηκε από 60 % κατά το 1978 σε 75 % κατά το 1979·

ότι οι τιμές των εν λόγω προϊόντων, καταγωγής Ταϊβάν, είναι πολύ χαμηλότερες από τις τιμές παρόμοιων προϊόντων στην Μπενελούξ·

ότι η παραγωγή παρόμοιων προϊόντων στην Μπενελούξ μειώθηκε από 2 102 000 τεμάχια κατά το 1978 σε 1 937 000 τεμάχια κατά το 1979· ότι το ποσοστό της εσωτερικής αγοράς μειώθηκε από 24 % κατά το 1978 σε 21 % κατά το 1979·

ότι το απασχολούμενο στο σχετικό τομέα προσωπικό μειώθηκε λόγω απολύσεων και αυξήθηκαν σημαντικά οι περιπτώσεις μειώσεως του ωραρίου·

ότι η πραγματοποιήση άλλων εμμέσων εισαγωγών, που αναμένεται να προστεθούν σ εκείνες που ήδη πραγματοποιήθηκαν ή πρόκειται να γίνουν, ενδέχεται να επιδεινώσει αυτές τις δυσκολίες και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·

ότι δεν είναι δυνατόν να πραγματοποιηθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατόν να παράσχουν την απαραίτητη συνεργασία·

ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 εδάφιο πρώτο με τους όρους που καθορίζονται στην απόφαση 80/47/ΕΟΚ, και ιδίως το άρθρο 3·

ότι, δεδομένου ότι εκκρεμεί νόμιμα ενώπιον των αρχών των Κρατών μελών που έχουν υποβάλει την αίτηση, αίτηση τίτλου εισαγωγής για ποσότητα που αντιπροσωπεύει περίπου το 6 % της ποσοστώσεως, δεν είναι δυνατόν να εγκριθεί η αίτηση αυτή με τη χορήγηση παρόμοιας αδείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κατω Χωρών να εξαιρέσουν από την κοινοτική μεταχείριση τα προϊόντα που αναφέρονται κατωτέρω, καταγωγής Ταϊβάν, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλου εισαγωγής μετά τις 22 Ιουνίου 1981:

1.2 // // // Κλάση

του Κοινού

Δασμολογίου

// Περιγραφή εμπορευμάτων

// // // 60.04 Β IV (κώδικας NIMEXE:

60.04-51, 53, 81, 83

κατηγορία 25) // Πλεκταί πυζάμαι και νυκτικά εκ βάμβακος ή εκ συνθετικών υφαντικών ινών, δια γυναίκας, κορασίδας και μικρούς παίδας (εκτός των βρεφών) // //

Άρθρο 2

Η παρούσα απόφαση εφαρμόζεται μέχρι τις 31 Οκτωβρίου 1981.

Άρθρο 3

Η παρούσα απόφαση απευθύνεται στο Βασίλειο του Βελγίου, στο Μεγάλο Δουκάτο του Λουξεμβούγου και στο Βασίλειο των Κάτω Χωρών.

Έγινε στις Βρυξέλλες, στις 29 Ιουνίου 1981.

Για την 'Επιτροπή

Etienne DAVIGNON

Αντιπρόεδρος

(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 357 της 31. 12. 1977, σ. 51.

(3) ΕΕ αριθ. L 317 της 10. 11. 1978, σ. 1.